open-index/open-wikipedia-markdown huggingface dataset:
Landwasserviadukt

**Landwasserin silta** () on rautatiesilta Sveitsissä, Rhätische Bahnin rautatiellä. Silta sijaitsee Graubündenin kantonissa, Bergün Filisurin ja Schmittenin kuntien rajalla, Albulan rautatiellä välillä Thusis – St. Moritz. Silta on 112 metriä pitkä ja sen korkeus on 65 metriä. Sillan alla virtaa Landwasserjoki, joka laskee Albulaan parin kilometrin päässä sillalta.

Silta on näyttävä korkeutensa ja rakenteensa ansiosta: sillan eteläisessä päässä rata jatkuu sillalta suoraan tunneliin. Rhätische Bahnin matkailujunat Glacier Express ja Bernina Express kulkevat sillan kautta.

## Lähteet
*

### Viitteet

## Aiheesta muualla
* Rhätischen Bahnin kotisivut
KNM Lolland

**KNM Lolland** (tai **Låland**) oli Norjan laivaston 18-tykkinen priki vuosina 1818-1847. Alus luovutettiin Norjalle, kun Tanska-Norjan laivasto jaettiin ja Norjan prinssi Kristian Fredrik perusti itsenäisen Norjan laivaston 12. huhtikuuta 1814. Priki myytiin 1847.

## Valmistus
Alus tilattiin Phililtä Bodenhoffs Pladsista Kööpenhaminasta, missä se laskettiin vesille 7. maaliskuuta 1810.
 
## Palvelus
Tanskan amiraliteetti määräsi 1811 aluksen päälliköksi Hans Peter Holmin, jonka alaisuudessa *Lolland* kohtasi 2. syyskuuta 1811 Arendalin edustalla 18-tykkisten prikien *KDM Ålsenin* (kapteeniluutnantti Lutkin) ja *KDM Sampsøn* (kapteeniluutnantti Grothschilling) kanssa Britannian kuninkaallisen laivaston 10-tykkisen prikisluuppi *[[HMS Chanticleer (1808)|HMS Chanticleerin]]* (kapteeni Richard Spear) ja 12-tykkisen priki *[[HMS Manly (1804)|HMS Manlyn]]* (luutnantti Richard William Simmonds). *Chanticleer* pääsi pakoon lyhyen tulitaistelun jälkeen, mutta *Manley* vallattiin. Vallatulla aluksella oli tuhoutunut neljä tykkiä ja kaikki mastot olivat vaurioituneet, mutta ainoastaan yksi miehistönjäsen oli saanut surmansa ja yksi pahoin haavoittunut. Lisäksi kaksi merijalkaväen sotilasta oli pahoin haavoittunut. Tanskalaisaluksilla oli vain yksi *Lollandin* miehistönjäsen saanut surmansa.

Lyngørin taistelussa 1812 alus oli sijoitettuna lähelle vuonoa. Holm oli siirtynyt silloin uuden aluksen *Najadenin* päälliköksi.

Vuoden 1814 Kielin sopimuksen mukaan Tanska luovutti Norjalle kuusi prikiä, joista muodostui laivaston runko. *Lolland* oli yksi näistä ja siitä tuli vasta muodostetun laivaston lippulaiva. Alus huollettiin 1831 ja myytiin 1847 siviilikäyttöön. 

## Lähteet
*
*

### Viitteet

## Aiheesta muualla
*Lolland siviilissä
Júlio Endi Akamine

**Júlio Endi Akamine** (s. 20. marraskuuta 1962) on brasilialainen roomalaiskatolinen piispa. Hänestä tuli Katolisen apostolaatin seuran (pallottiinit) jäsen 8. joulukuuta 1980, ja hän sai pappisvihkimyksen 24. tammikuuta 1988. Hänet nimitettiin São Paulon arkkihiippakunnan vihkipiispaksi sekä Thagamutan titulaaripiispaksi 4. toukokuuta 2011. Piispaksi vihkiminen seurasi 9. heinäkuuta. Pääkonsekraattorina toimi Odilo Pedro Scherer, jota avustivat Edmar Peron ja Tarcísio Scaramussa.

## Lähteet
Edmar Peron

**Edmar Peron** (s. 4. maaliskuuta 1965 Maringá) on brasilialainen roomalaiskatolinen piispa. Jaime Luiz Coelho vihki hänet 23. heinäkuuta 1989 diakoniksi ja 21. tammikuuta 1990 papiksi Maringán arkkihiippakuntaan. Hän sai 30. joulukuuta 2009 nimitykset São Paulon arkkihiippakunnan vihkipiispaksi ja Mattianan titulaaripiispaksi. Piispaksi vihkiminen seurasi 28. helmikuuta 2010. Pääkonsekraattorina toimi Coelho, jota avustivat Anuar Battisti ja Odilo Pedro Scherer.

## Lähteet
USS Belleau Wood

**USS Belleau Wood** (runkonumero LHA-3), lempinimeltään "Devil Dog", oli Yhdysvaltain laivaston Tarawa-luokan maihinnousualus.

## Valmistus

Alus tilattiin Ingalls Shipbuildingilta, missä köli laskettiin 5. maaliskuuta 1973. Se laskettiin vesille 11. huhtikuuta 1977 nimettynä ensimmäisen maailmansodan Belleaun metsän taistelun mukaan ja otettiin palvelukseen 23. syyskuuta 1978 ensimmäisenä päällikkönään T.C. Steele.

## Palvelus
*Belleau Wood* aloitti ensimmäisen palvelusrupeamansa tammikuussa 1981. Se pelasti 150 vietnamilaispakolaista, josta miehistö palkittiin mitalilla. Purjehduksen aikana alus osallistui kolmeen sotaharjoitukseen ja vieraili kahdeksassa satamassa.

Se poistettiin palveluksesta 28. lokakuuta 2005. Alus upotettiin lähelle Havaijia sotaharjoituksessa 13. heinäkuuta 2006.

## Lähteet

*

### Viitteet
Curral das Freiras

**Curral das Freiras** () on kylä Câmara de Lobosin kunnassa Portugalille kuuluvalla Madeiran saarella. Kylän asukasluku oli vuonna 2001 noin 1&nbsp;600. Se sijaitsee vuorten ympäröimässä laaksossa ja oli hyvin vaikeapääsyinen ennen tieyhteyden saamista 1960-luvulla.

Johtuen laaksoon pääsyn vaikeudesta sitä aluksi asuttivatkin paimenet ja orjat, joko orjuudesta vapautetut tai siitä karanneet. Eristyksissä asuneet ihmiset rakensivat itselleen majoja ja muodostivat kyläyhteisön. 1400-luvun lopulla kylän asema virallistettiin ja se sai pian uusia pysyviä asukkaita. Portugalilainen siirtomaaisäntä João Gonçalves Zarco luovutti vuonna 1462 maan viljeltäväksi uudisasukkaille João Ferreiralle ja hänen vaimolleen Branca Diasille. Maat lahjoitettiin edelleen heidän lapsenlapselleen vuonna 1474. Vuonna 1480 maat osti Zarcon poika João Gonçalves da Câmara, joka antoi ne edelleen tyttärilleen jotka olivat päättäneet ryhtyä nunniksi. Kylä tunnettiin varhain nimellä *Curral da Serra*, vaihtuen sittemmin nykyiseen. Ajankohdasta on kaksi eri näkemystä, ensimmäisen mukaan uusi nimi tuli käyttöön maiden siirryttyä nunnien omistukseen 1492–1497, toisen mukaan 1566, jolloin laakso toimi turvapaikkana Funchaliin hyökänneiltä ranskalaisilta merirosvoilta.

Nykyään kylä on hyvin suosittu matkailijoiden keskuudessa maisemiensa ja vaellusreittien ansiosta. Liikenneyhteydet ovat kohentuneet huomattavasti uuden entistä pidemmän tietunnelin myötä. Kylään on päivittäin useita linja-autovuoroja saaren pääkaupungista Funchalista. Ensimmäinen tieyhteys valmistui 1960-luvun alussa, sitä ennen kylään pääsi ainoastaan jalan kuljettavaa polkua. Uusi 2&nbsp;404 metriä pitkä tietunneli valmistui 2000-luvun alussa, jolloin vanha ja erittäin mutkainen tieyhteys hylättiin. Uuden tunnelin louhintatöissä vuonna 2003 sai surmansa neljä tunnelinrakentajaa, joilla ei ollut pätevyyttä  räjähdysaineiden käsittelyyn. Ensimmäinen televisio kylään saatiin vuonna 1986.

## Lähteet

## Aiheesta muualla
Kvaternaariset ammoniumyhdisteet

**Kvaternaariset** eli **kvartaariset ammoniumyhdisteet** ovat orgaanisia ioniyhdisteitä, joissa positiivisena ionina on *kvaternaarinen ammonium­ioni*.  Siinä positiivisesti varautuneeseen typpiatomiin on sitoutunut neljä hiilivety- tai muuta orgaanista atomi­ryhmää. Samankaltaisia yhdisteitä, joissa on hiili–typpi-kaksoissidos, kutsutaan yleisemmin iminiumyhdisteiksi.

Kvaternaarisia ammoniumioneja voidaan pitää ammoniumionin (NH4+) johdannaisina, joissa vetyatomit ovat korvautuneet orgaanisilla atomi­ryhmillä. Yksin­kertaisin kvaternaarinen ammonium­ioni on tetrametyyliammonium N(CH3)4+, jossa ne ovat korvautuneet metyyliryhmillä.

*Kvaternaariset ammoniumhydroksidit*, jotka koostuvat kvaternaarisista ammoniumioneista ja hydroksidi-ioneista (OH-), ovat voimakkaita emäksiä.. Sellainen on esimerkiksi tetrametyyliammoniumhydroksidi N(CH3)4+OH-, joka kuuluu natrium- ja kaliumhydroksidin ohella voimakkaimpiin tunnettuihin emäksiin ja jonka pH normaali­liuoksena on 14.

Biologisesti tärkeisiin kvaternaarisiin ammoniumyhdisteisiin kuuluu koliini, jota esiintyy fosforihappojohdannaisena fosfatidien rakenneosana. Niitä on hermoissa ja aivokudoksissa sekä myös kananmunan ruskuaisessa..  Myös hermoston välittäjäaineena toimiva  asetyylikoliini ja monet parasympatomimeetteihin kuuluvat lääkeaineet ovat rakenteeltaan kvaternaarisia ammoniumyhdisteitä.

## Lähteet
Kls.

**kls.** (lyhenne sanoista **kiitän luojaani sinusta**) oli vuonna 2004 perustettu suomalainen, Ikaalisista lähtöisin ollut kristillinen rock-yhtye, joka syntyi kahden muun yhtyeen, Caden ja Highway 7:nin, jäljiltä. Vuoden 2009 syksyyn asti kokoonpanon muodostivat Perttu Läykki, Tatu Kekkonen, Kimmo Keskinen, Olli-Juhani Ollila, Ville Karjalainen ja Eska Talonen, minkä jälkeen kitaristi Olli ja toinen laulaja Ville poistuivat kokoonpanosta, ja Lassi rupesi hoitamaan kitaristin virkaa. Yhtyeen musiikki on raskasta mutta melodista rock-musiikkia, särökitaroiden ja pianomelodioiden säestämänä, ja sanoitukset ovat evankelioivia. Yhtyeen sanoitukset heijastavat yhtyeen jäsenien ajatuksia uskosta ja elämästä yleensä. Kls ilmoitti keväällä 2023 lopettavansa keikkailut vuonna 2024. Yhtye järjesti jäähyväiskiertueellaan neljä keikkaa Helsingissä, Seinäjoella, Oulussa ja Tampereella yhdessä räppärikaksikko Immanuelin kanssa. Kls lopetti 20-vuotisen uransa loppuunmyydyn Pakkahuoneen lavalla Tampereella. Yhtye esiintyi kuitenkin lopettamisen jälkeen vielä kerran vuoden 2025 Glow festivaaleilla.

Yhtye julkisti Maata näkyvissä -festareilla vuonna 2011 *Hyvyyden eteen!* -nimisen kampanjan, jonka tarkoituksena on tehdä hyviä tekoja muille ihmisille.

Yhtyeen kolmas studioalbumi *Vedä Henkeä Nyt* nousi julkaisuviikollaan *[[Rumba (lehti)|Rumban]]* albumilistan sijalle 10. ja Suomen virallisen listan sijalle 34. Yhtyeen kolmas single "Alpha Omega" nousi iTunesissa 1. sijalle.

Yhtye on äänittänyt kappaleitaan myös englanniksi käyttäen nimeä *Ablaze Us.* Tällä nimellä he ovat julkaisseet yhden EP:n, *Blind leading the blind*.

## Kokoonpano

* Perttu Läykki – laulu (2004–)
* Kimmo Keskinen – kitara, taustalaulu (2004–)
* Tatu Kekkonen – basso (2004–)
* Olli-Juhani Ollila – kitara (2004–2009)
* Lassi – kitara (2009–2015)
* Esa ”Eska” Talonen – rummut (2004–2015)
* Taneli Törölä – kitara (2015–)
* Taneli Läykki – kitara (2021–)
* Jaakko Järvensivu – rummut (2015–)

## Diskografia

### EP:t

* *rikki.* (2006)

### Studiolevyt

* *Kiitän Luojaani sinusta* (2007)
* *Sokea toista taluttaa* (2010)
* *Vedä henkeä nyt* (2012)
* *Hiljaisuus huutaa* (2013)
* *Ilot ja Surut* *(2004–2014)* (2014)
* *Me vastaan maailma* (2017)
**Acoustic Sessions 2020* (2020)
* *Arvista tehty* (2022)

### Singlet

* Vielä täällä on meitä (2011)
* Tanssi (2014)
* AlphaOmega (2015)
* Kuningas palaa (2016)
* Teet minusta totta (2017)
* Valvotaan vielä (2019)
* Uusia silmiä luon (2022)
* Onnela (2022)
* Sydänpuu (2025)

## Aiheesta muualla
* Yhtyeen kotisivut
* Ablaze Us MySpace-sivustolla

## Lähteet
Vysšaja Liga

**Vysšaja Liga** (, ”yläliiga”) oli Venäjän jääkiekon toiseksi korkein sarjataso Kontinentalnaja hokkeinaja ligan jälkeen. Liiga oli jaettu läntiseen, keskiseen ja itäiseen divisioonaan. Liigan mestaruuspalkinto on nimeltään Bratina Cup.

Pervaja Liga oli ennen Venäjän ja Neuvostoliiton toiseksi korkein sarjataso. Pervaja Ligasta tuli maan kolmas sarjataso kun Vysšaja Liga perustettiin vuonna 1992. Vysšaja Liga oli Venäjän jääkiekkoliiton alainen sarja, joka lopetettiin sarjan erottua jääkiekkoliitosta vuonna 2010.

## Kauden rakenne

Liiga on jaettu kolmeen divisioonaan: läntiseen, keskiseen ja itäiseen, ja ennen pudotuspelejä joukkueet kohtaavat vain saman divisioonan joukkueita. Runkosarja pelataan syksyllä, minkä jälkeen tammikuussa alkaa toinen vaihe, joka pelataan edelleen divisioonittain. Jokainen joukkue etenee toiseen vaiheeseen ja kohtaavat toisensa kerran. Runkosarjassa kerätyt pisteet nollataan, mutta paremmin runkosarjassa sijoittunut joukkue saa pelata kohtaamisen kotiareenallaan.

Jokaisen divisioona toisen vaiheen kuusi parasta etenee maaliskuussa alkaviin pudotuspeleihin, ja seurat asetetaan paremmuusjärjestykseen. Pudotuspelit pelataan paras viidestä -systeemillä. Pudotuspelien ensimmäisellä kierroksella joukkueet sijoilta 9-24 muodostavat otteluparit siten, että 9:s kohtaa 24:nnen, 10:s kohtaa 23:nnen jne. Ensimmäisen otteluparin voittaja kohtaa 8:nnen joukkueen,  toisen voittaja 7:nnen, jne. Tästä pudotuspelien turnauspuu jatkuu normaalina kunnes huhtikuun puolella jäljellä on vain yksi joukkue, joka voittaa Bratina Cupin.

## Joukkueet kaudella 2009–2010

## Mestarit
* 1992–1993: TsSK VVS Samara
* 1993–1994: TsSK VVS Samara
* 1994–1995: HK Neftehimik Nižnekamsk
* 1995–1996: HK Amur Habarovsk
* 1996–1997: (Länsi) HK TsSKA Moskova / (Itä) Metšel Tšeljabinsk
* 1997–1998: (Länsi) HK Lipetsk / (Itä) Neftjanik Almetjevsk
* 1998–1999: HK Torpedo Nižni Novgorod
* 1999–2000: Neftjanik Almetjevsk
* 2000–2001: HK Spartak Moskova
* 2001–2002: HK Sibir Novosibirsk
* 2002–2003: HK Torpedo Nižni Novgorod
* 2003–2004: Molot-Prikamje Perm
* 2004–2005: HK MVD
* 2005–2006: HK Traktor Tšeljabinsk
* 2006–2007: HK Torpedo Nižni Novgorod
* 2007–2008: HK Himik Voskresensk
* 2008–2009: Jugra Hanty-Mansijsk
* 2009–2010: Jugra Hanty-Mansijsk

## Lähteet
LkCa 15

**LKCa 15** on nuori tähti, jolta on kuvattu pölykiekko ja sen sisällä kiertävä planeetta. Planeetan nimitys on *LkCa 15 b*. Valoläikkänä näkyvä planeetta kiertää tähteä pölykiekon sisällä.

## Lähteet
Benedetto Tuzia

**Benedetto Tuzia** (s. 22. joulukuuta 1944) on italialainen roomalaiskatolinen piispa. Hänet vihittiin papiksi 29. kesäkuuta 1969, inkardinoitiin Roomaan 1. syyskuuta 1980 ja nimitettiin sen vihkipiispaksi sekä Nepetan titulaaripiispaksi 28. tammikuuta 2006. Piispaksi konsekroinnin suoritti 12. maaliskuuta Camillo Ruini, jota avustivat Luigi Moretti ja Vincenzo Apicella.

## Lähteet
Esa Lehikoinen

**Esa Lehikoinen** voi tarkoittaa seuraavia henkilöitä

* Esa Lehikoinen, ornitologi ja lintukirjailija
* Esa Lehikoinen, jääkiekkopuolustaja
Esa Lehikoinen (ornitologi)

**Esa Antero Lehikoinen** (s. 1948) on suomalainen ornitologi ja lintukirjailija. Lehikoinen oli Turun yliopiston dosentti ja toimi ekologian osaston yliopistonlehtorina. Hän jäi eläkkeelle 1. syyskuuta 2014.

Lehikoinen aloitti vakavamielisen lintuharrastuksen vuonna 1962 ja oli perustajajäsenenä Turun lintutieteellisessä yhdistyksessä (TLY) vuonna 1966. Toiminut myöhemmin yhdistyksen sihteerinä, tutkimustoimikunnan vetäjänä ja aluerariteettikomitean puheenjohtajana. Suomen Lintutieteellisen Yhdistyksen (SLY) Ornis Fennica -lintutieteellisen julkaisun toimitussihteerinä ja sen toimituskunnassa. Rariteettikomitean jäsen vuosina 1979–1980. Lehikoinen toimi Lintutieteellisten Yhdistysten Liiton (LYL) Lintumies-lehden päätoimittajana vuosina 1979–1980 ja yhdistyksen lintuasematoimikunnissa. Lehikoinen toimitti vuonna 1975 ensimmäisen suomenkielisen laitoksen kirjasta Euroopan varpuslinnut – sukupuolen ja iän määritys.

Lehikoinen on filosofian tohtori ja eläinekologian dosentti johon nimitetty 29. heinäkuuta 1997. Hän on tutkinut muun muassa lintujen talveen sopeutumista, ympäristöstressien vaikutuksia lintuihin sekä muuttoa ja kosteikkolintuja.

Lehikoinen toimii BirdLife Suomen IBA-hankkeen ohjausryhmässä ja oli yksi vuonna 2004 perustetun linnustolausuntojen arviointilautakunnan perustajajäsenistä. Hän kuului SLY:n kolmanteen nimistötoimikuntaan, joka päätti maailman lintujen suomenkielisestä nimistöstä. Lehikoinen on kirjoittanut kymmeniä lintuaiheisia artikkeleita lehtiin, sekä useisiin tieteellisiin julkaisuihin. Hän on ollut useiden lintukirjojen toimituskunnassa ja jäsenenä muun muassa Suomen lajien uhanalaisuus – Punainen kirja 2010 lintutyöryhmässä.

## Teoksia
* 
*
* 

## Lähteet
Giuseppe Mani

**Giuseppe Mani** (s. 21. kesäkuuta 1936) on italialainen roomalaiskatolinen arkkipiispa. Hänet vihittiin papiksi Fiesolen hiippakuntaan 12. maaliskuuta 1960 ja nimitettiin Rooman hiippakunnan vihkipiispaksi sekä Zaban titulaaripiispaksi 29. lokakuuta 1987. Piispaksi vihkiminen seurasi 7. joulukuuta. Pääkonsekraattorina toimi Ugo Poletti, jota avustivat Ennio Appignanesi ja Plinio Pascoli.

Mani sai 31. tammikuuta 1996 nimitykset Italian sotilasarkkipiispaksi ja Zaban titulaariarkkipiispaksi. Titulaariarkkipiispan arvosta hän erosi 7. maaliskuuta 1998. Hänet nimitettiin Cagliarin arkkipiispaksi 20. kesäkuuta 2003 ja asetettiin tähän virkaan 6. syyskuuta.

## Lähteet
Mosè Marcia

**Mosè Marcia** (s. 10. lokakuuta 1943 San Sperate) on italialainen roomalaiskatolinen piispa. Hänet vihki papiksi Cagliarin arkkihiippakuntaan Giuseppe Bonfigioli 17. heinäkuuta 1973. Hän sai nimitykset Cagliarin vihkipiispaksi ja Vardimissan titulaaripiispaksi 3. kesäkuuta 2006. Piispaksi vihkiminen seurasi 8. syyskuuta. Pääkonsekraattorina toimi Giuseppe Mani, jota avustivat Ottorino Pietro Alberti ja Giovanni Cogoni.

Marcia nimitettiin 21. huhtikuuta ja asetettiin 19. kesäkuuta 2011 Nuoron hiippakunnan piispaksi.

## Lähteet
Koirakari

**Koirakari** () on saari Helsingin edustalla, noin neljä kilometriä Kaivopuiston rannasta lounaaseen. Koirakari kuuluu Helsingin kaupungin ulkoilualueisiin.. Koirakarilla on loisto ja linjataulu. Linjan ylempi linjataulu sijaitsee Läntisellä Pihlajasaarella.

## Lähteet

## Aiheesta muualla
* Helsingin kaupungin liikuntaviraston sivut: Koirakari (Arkisto)
Utkina datša

**Utkina datša** () on Pietarissa Ohtajoen ja siihen laskevan Okkervilin yhtymäkohdassa sijaitseva klassistinen rakennusmuistomerkki. 1790-luvulla pystytetyn esikaupunkihuvilan suunnittelijaksi on arveltu Nikolai Lvovia.

Afokleja Poltoratskajaa varten rakennettu huvila kuului vuodesta 1829 lähtien ruhtinatar Zinaida Šahovskajalle (toisessa avioliitossa Utkina). Rakennuksen keskuksen muodostaa kupolin ja doorilaisen pylväikön koristama pyöreä sali, johon liittyy kulmittain kaksi siipeä. Kaarenmuotoinen piharakennus päättyy kahteen symmetriseen paviljonkiin.

Vuoden 1873 jälkeen huvilassa toimi hyväntekeväisyyslaitoksia ja sairaaloita. 1930-luvun lopussa osa huoneista muutettiin asunnoiksi, ja muissa tiloissa toimi virastoja. Vuonna 2011 Pietarin kaupunki päätti myydä huonokuntoisen suojelurakennuksen sijoittajalle.

## Lähteet

## Aiheesta muualla
Plinio Pascoli

**Plinio Pascoli** (20. helmikuuta 1905 Rooma – 22. huhtikuuta 1999) oli italialainen roomalaiskatolinen piispa. Hänet vihittiin papiksi Rooman hiippakuntaan 22. joulukuuta 1928 ja nimitettiin sen vihkipiispaksi sekä Suavan titulaaripiispaksi 5. elokuuta 1966. Piispaksi vihkiminen seurasi 30. lokakuuta. Pääkonsekraattorina toimi Luigi Traglia, jota avustivat Armando Fares ja Pericle Felici.

Pascoli jäi eläkkeelle 1. joulukuuta 1980.

## Lähteet
Asher Roth

**Asher Paul Roth** (s. 11. elokuuta 1985 Morrisville, Pennsylvania) on yhdysvaltalainen rap-artisti. Hänen debyyttialbuminsa *[[Asleep in the Bread Aisle]]* julkaistiin huhtikuussa 2009.

## Diskografia
### Albumit
* *Asleep in the Bread Aisle* (2009)
* *RetroHash (2014)*

### Mixtapet
* *The GreenHouse Effect* (2008)
* *Seared Foie Gras with Quince and Cranberry* (2010)
* *Pabst & Jazz* (2011)

### EP:t
* *Just Listen* (2005)
* *The Rawth EP* (Nottzin kanssa, 2010)

## Aiheesta muualla
* Viralliset sivut
Giovanni Cogoni

**Giovanni Cogoni** (19. kesäkuuta 1916 – 12. syyskuuta 2007) oli italialainen roomalaiskatolinen piispa. Hänet vihittiin papiksi Cagliarin arkkihiippakuntaan 29. kesäkuuta 1940 ja nimitettiin Iglesiasin hiippakunnan piispaksi 7. syyskuuta 1970. Piispaksi vihkiminen seurasi 18. lokakuuta. Pääkonsekraattorina toimi Sebastiano Baggio, jota avustivat Paolo Carta ja Francesco Cogoni.

Cogoni jäi eläkkeelle 25. maaliskuuta 1992.

## Lähteet
Bringing Out the Dead

**Bringing Out the Dead** on vuonna 1999 ensi-iltansa saanut draamaelokuva, joka perustuu Joe Connellyn romaaniin. Elokuvan pääosia näyttelevät Nicolas Cage, John Goodman, Ving Rhames, Tom Sizemore, Patricia Arquette ja Marc Anthony. Elokuvan on ohjannut Martin Scorsese. Elokuva ei menestynyt taloudellisesti saamastaan hyvästä kritiikistä huolimatta.

## Juoni
Elokuva kertoo loppuunpalaneen ensihoitajan Frank Piercen (Nicolas Cage) elämästä 1990-luvun Manhattanilla. Frank on Manhattanilla asuva ensihoitaja, joka työskentelee yövuorossa kahden miehen ambulanssitiimissä. Usein työhönsä väsynyt ja masentunut Frank näkee haamujen kävelevän kaupungin kaduilla, erityisesti nuoren naisen haamun, jota hän ei puoli vuotta aikaisemmin ollut onnistunut pelastamaan. Hänet määrätään työvuoroon joka päivä eri henkilön kanssa: Larryn (John Goodman), Marcusin (Ving Rhames) ja Tomin (Tom Sizemore). Työskennellessään heidän kanssaan hän ystävystyy sydänkohtauksen saaneen potilaan tyttären Maryn (Patricia Arquette) kanssa, joka on entinen narkomaani. Työvuorojensa välissä Frank taistelee uutta Manhattanin kaduille saapunutta huumetta vastaan ja yrittää kukistaa myös omat sisäiset demoninsa.

## Aiheesta muualla
*
Saint Louisin katedraali

**Saint Louisin katedraali** () on vuonna 1890 valmistunut entinen roomalaiskatolinen katedraali Karthagossa Tunisiassa. Se ei ole enää jumalanpalveluskäytössä, mutta siellä pidetään musiikkikonsertteja. Konserttisalina sen nimi on **L’Acropolium**.

Katedraalin arkkitehtuuri on omaperäinen yhdistelmä maurien, gotiikan ja bysantin tyylejä. Se oli omistettu ranskalaiselle kuninkaalle Ludvig IX Pyhälle, joka sai surmansa Karthagon rannalla vuonna 1270 kahdeksannen ristiretken aikana.

## Lähteet

## Aiheesta muualla
Andrea Castellan

**Andrea ”Casty” Castellan** (s. 23. huhtikuuta 1967 Gorizia) on italialainen Aku Ankka -sarjakuvien käsikirjoittaja.

## Ura
Castellanin ensimmäinen Suomessa julkaistu sarja julkaistiin Aku Ankan taskukirjassa 311. Siitä lähtien hänen sarjojaan on julkaistu tasaisesti. Casty toimii myös piirtäjänä. Hän on käsikirjoittanut lähinnä Mikki Hiiri -sarjoja. Sarjat ovat joko Castyn itsensä tai toisten piirtäjien piirtämiä.

## Lähteet
*  
* 

## Aiheesta muualla
* Casty Inducks-tietokannassa
Harmaakari

**Harmaakari** () on saari Helsingin läntisessä ulkosaaristossa Lauttasaaren eteläpuolella. Harmaakarin pinta-ala on noin 1,1 hehtaaria, pituus 250 metriä ja leveys 50 metriä. Rantaviivaa sillä on noin 600 metriä. Saaren korkein kohta on noin viisi metriä merenpinnan yläpuolella. Harmaakarin omistaa Helsingin kaupunki.

Harmaakari on suurimmaksi osaksi paljasta kalliota. Sen kallioperä on punaista graniittia. Saaren pohjoisosassa on painanne, jossa on irtainta maa-ainesta pienellä alalla. Painanteessa on kivikkoinen ruohikko, jonka laidalla on pieni allikko. Allikon rannalla on kapea ruovikkokaistale, jossa kasvaa muun muassa järviruokoa.

## Lähteet
Koirapaasi

**Koirapaasi** () on puuton kalliosaari noin 1,5 kilometriä etelään Läntisestä Pihlajasaaresta. Koirapaaden omistaa Helsingin kaupunki. Koirapaasi on luonnonsuojelualue, jonne maihinnousu ja vesialueella liikkuminen on kielletty välillä 1.4.–16.8.

## Lähteet
Elämä on juhla

**Elämä on juhla** on Samuli Putron albumi vuodelta 2009. Se sai hyviä arvosteluja ja nousi Suomen virallisen albumilistan ykköseksi. Albumin on tuottanut Jarkko Martikainen 

## Kappaleet
#
#
#
#
#
#
#
#
#
#
#
#
#
#

## Arvostelut
* Dome.fi: 
* Helsingin Sanomat: 
* Rumba: *positiivinen*
* Soundi: 

## Katso myös
* Albumilistan ykköset vuonna 2009

## Lähteet
Ivan Fomin

**Ivan Aleksandrovitš Fomin** (, 3. helmikuuta (J: 22. tammikuuta) 1872 Orjol – 12. kesäkuuta 1936 Moskova) oli venäläinen ja neuvostoliittolainen arkkitehti.

Ivan Fomin syntyi postivirkailijan perheeseen. Hän kävi koulunsa Riiassa ja opiskeli matematiikkaa Moskovan yliopistossa. Vuonna 1894 Fomin pääsi opiskelemaan arkkitehtuuria Pietarin taideakatemiaan, josta hänet erotettiin vuonna 1897 opiskelijalevottomuuksien takia. Sen jälkeen hän työskenteli Lev Kekuševin ja Fjodor Šehtelin apulaisena Moskovassa. Vuosina 1905–1909 Fomin opiskeli jälleen taideakatemiassa Léon Benois’n johdolla. Vuonna 1915 hänet valittiin taideakatemian akateemikoksi.

Fominin varhaistuotannossa on jugendin vaikutteita. 1910-luvulla hänestä tuli venäläisen uusklassismin tärkein teoreetikko. Hänen merkittävimpiä uusklassistisia töitään ovat Polovtsovin huvila (1911–1913) ja Abamelek-Lazarevin talo (1912–1914) Pietarissa. Monet suurista rakennussuunnitelmista (esim. ”Novyi Peterburg” Pietarin Alaissaarella) jäivät toteutumatta. Fominin Imatralle suunnittelema ruhtinas Obolenskin barokkityylinen huvila (1910–1912) on myöhemmin uudelleenrakennettu. Arkkitehdin käsialaa oli myös Raivolan lähellä sijainneen Marijoen kartanon ortodoksinen kirkko (1912–1913).

Vuodesta 1918 lähtien Fomin toimi arkkitehtuurin opettajana ja Pietarin kaupunkisuunnitteluneuvoston työpajan johtajana. Hänet tunnetaan vallankumousromantiikkaa heijastavan ”proletaarisen klassismin” kehittäjänä. Vallankumouksen jälkeisissä sekasortoisissa oloissa Fominin ja hänen oppilaittensa rakennussuunnitelmat jäivät lähes poikkeuksetta vaille toteutusta. Vuonna 1920 arkkitehti suunnitteli Mars-kentän puistoalueen.

1920- ja 1930-lukujen vaihteessa Fomin pystytti joukon rakennuksia, joissa yksinkertaistetut klassistiset muodot yhtyvät konstruktivismin piirteisiin. Niistä merkittävimpiä ovat Ivanovo-Voznesenskin polytekninen instituutti (1927) sekä Moskovaan rakennetut Dynamon rakennuskokonaisuus (1928–1931), Moskovan kaupunginneuvoston uusi rakennus (1929–1930) ja kulkulaitosten kansankomissariaatin rakennus (1931–1932). Vuonna 1929 Fomin erosi taideakatemian professorin virasta ja siirtyi Moskovaan, jossa hän vuodesta 1933 lähtien johti yhtä Mossovetin arkkitehtuurityöpajoista. Fominin Moskovan-kauden töitä ovat Krasnyje Vorotan metroasema (1934–1935) sekä Stalinin ajan klassismia edustava Ukrainan SNT:n hallituksen talo Kiovassa (1936–1938, Pavel Abrosimovin viimeistelemä).

Fominin oppilaita olivat muun muassa Aleksandr Gegello, Jevgeni Levinson, Vladimir Munts, Leonid Poljakov ja Mihail Minkus. Arkkitehti Igor Fomin on hänen poikansa.

## Lähteet
* 

### Viitteet
Sisäinen eläin

**Sisäinen eläin** on Gebardi XXL:n albumi vuodelta 2009. Levyllä kuullaan big band -sovituksia useista suomalaisista kappaleista. Korkeimmillaan se ylsi Suomen virallisella albumilistalla sijalle 1 (26/2009).

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* Albumilistan ykköset vuonna 2009

## Aiheesta muualla
* Sisäinen eläin discogs.com -sivustolla

## Lähteet
Siuron linnavuori

**Siuron linnavuori** sijaitsee Nokialla Siuronkosken yläpuolella, Jokisenveden itärannalla. Linnan alueella ovat useita satoja metrejä pitkät kivivallit ja linnanportin luona on jäännöksiä korkeammasta kivivallista ja tornista. Kivivallin päällä on ollut puuvarustus. Arkeologi Hj. Appelgrenin tutkimuksien mukaan linnassa on myös asuttu. Linnavuoren kylän puoleisella laidalla, vallien lähellä on ollut kaivanto eli ns. kravi. Siuron Linnavuoren aluetta on tutkittu arkeologisesti vuodesta 1882 alkaen, vuonna 1952 ja 2000-luvulla.

Linnavuoren kallioihin on louhittu sodan aikana Valtion Lentokonetehtaan Linnavuoren moottoritehtaan tiloja. Osa tehtaasta rakennettiin Linnavuoren viereen, ja tehtaan ympärille on kasvanut lentokoneteollisuuden työväen asuinalue, jota nimitetään Nokian Linnavuoreksi.

## Lähteet
*Kaukovalta K. V. ,  Jaakkola K,  Sorila Aug.: *Pirkkalan historia*, Pirkkalan kunta, Tampere, 1934
*Saarenheimo, Juhani: *Vanhan Pirkkalan historia*, Vanhan Pirkkalan historiatoimikunta, Tampere, 1974, 
*Toim. Salminen Yrjö, Haapio Erkki, Halonen Pentti, Helin Martti, Santamäki Lauri, Seppälä Toivo:  *Pirkanmaan lukemisto*, Pirkanmaan maakuntaliitto, Tampere, 1970
*Björklund, Nils G.: *Valmet - Asetehtaiden muuntuminen kansainväliseksi suuryhtiöksi*, Gummerus, 1990, 
### Viitteet
Saavutukset

**Saavutukset** () ovat videopelaamisessa käytetty termi erilaisille tavoitteille ja palkinnoille. PlayStation 3 -konsolissa näitä kutsutaan trophyiksi (*trophies*) ja Xbox 360 -konsolissa pelkästään tavoitteiksi (*achievements*). Pelitavoitteet ovat useasti yksittäisen pelin ulkoisia ja enemmänkin pelialustaan perustuvia. Tyypillisiä ovat pelikonsolien kuten Xbox ja Playstation peliverkkojen tai Steam-jakelualustan tunnuksiin sidotut pelitavoitteet. 

## Pelitavoitteiden idea
Pelitavoitteiden idea on tehdä pelille lisää kestoa ja mielenkiintoisuutta. Jotkut tavoitteet ovat suhteellisen helppoja ratkaista, joihin riittää esimerkiksi pelin tekijätietoihin tutustuminen tai tutoriaalitason pelaaminen. Toiset tavoitteet ovat taas erittäin haastavia, joiden suorittamiseen voi mennä pitkä aika. Sellaisia ovat mm. kaikkien tasojen suorittaminen vaikeimmalla tasolla tietyn aikarajan sisällä. Muutamat tavoitteista saattavat vaatia, että pelaaja suorittaa ensiksi jonkin toisen tavoitteen. Kun kaikki tavoitteet on suoritettu, usein käyttäjä palkitaan. PlayStation-konsolin trophy-tasot ovat pronssi, hopea, kulta, ja platina. Platina-trophyn saa useimmiten sitten, kun on saavuttanut pelin kaikki muut trophyt.

## Synkronointi
PlayStation 3 synkronoi trophyt automaattisesti tasaisin väliajoin PlayStation Networkin kanssa, mikäli omistaa tunnuksen ko. palvelussa. Näin ystävät näkevät, mitä trophyjä käyttäjä on ansainnut ja mistä peleistä, ja voivat näin verrata omia saavutuksiaan. Näin pelitavoitteista syntyy sosiaalisia tavoitteita.

## Katso myös
* PlayStation Network
* Xbox Live
* Steam

## Lähteet
Mäntyharjun lasitehdas

**Mäntyharjun Lasi Oy** toimi Mäntyharjun kunnassa vuosina 1968–1971. Yhtiön perustivat Reijo Wihuri ja Pentti Wihuri. Yhtiön tuotteita olivat puristamalla tai puhaltamalla valmistetut käyttö- ja koriste-esineet, mm. kulhot, lautaset, maljakot, sokerikot ja kermakot, kynttilän&shy;jalat, savuke&shy;rasiat ja tuhka&shy;kupit. Niiden suunnittelijoita olivat Pentti Sarpaneva, Matti Halme, Eero Rislakki, Helge Spring ja Tauno Wirkkala.

Mäntyharjun Lasi Oy valmisti tuotteita sekä vientiin että kotimaan markkinoille. Yhtiö ei toimintansa aikana onnistunut tuottamaan voittoa ja sulautui vuonna 1971 Oy Wiima Ab:hen.

## Historiaa

Mäntyharjun Lasi Oy:n perustajat olivat toimitus&shy;johtaja Reijo Wihuri (14 osaketta), toimitus&shy;johtaja Pentti Wihuri (14 osaketta) ja Oy Wiima Ab (2 osaketta). Reijo Wihurista tuli lasiyhtiön hallituksen puheen&shy;johtaja ja Pentti Wihurista toimitus&shy;johtaja.

Tehdas rakennettiin Mäntyharjun kunnan luovuttamalle tontille kolmisen kilometriä Mäntyharjun rautatieasemalta pohjoiseen. Kunta rakensi vuonna 1968 vuokra&shy;rivitalon yhtiön työn&shy;tekijöiden käyttöön.

Tuotanto alkoi tehtaassa 4. kesäkuuta 1968. Yhtiö valmisti käyttö- ja koriste-esineitä puhallus- ja puristelasista. Työntekijöitä oli noin 70 ja toimihenkilöitä noin 15.

Lasitehdas panosti alussa etenkin vientiin, joka kuitenkin alkoi pian hiipua hintojen kilpailu&shy;kyvyttömyyden takia. Kotimaan myynnissä malliston suppeus ja kaupan ostajien varauksellisuus vaikeuttivat toimintaa. Yhtiö tuotti tappiota koko toimintansa ajan, ja vuonna 1971 ylimääräinen yhtiökokous päätti Mäntyharjun Lasi Oy:n sulautumisesta Oy Wiima Ab:hen.

## Lähteet
* Jarmo Luoma-aho: Mäntyharjun Lasi Oy 1968-1971, Elinkeinoelämän keskusarkisto (klikkaus lataa doc-tiedoston)
### Viitteet
Sarana

**Sarana** on kaksi kiinteää esinettä yhdistävä mekaaninen nivel. Saranassa liike on rajoitettu kiertyväksi laakerin tavoin, mutta saranoilla on yleensä rajallinen kiertokulma. Saranalla on yksi vapausaste.

Saranoita on muiden muassa ovissa, ikkunoissa, luukuissa ja kansissa.

## Saranan voitelu

Saranassa voi olla rasvanippa voitelua varten. Saranan voi nostaa paikaltaan ja voidella.Saranassa voi olla liukupinta, jolloin voitelua ei tarvita erikseen. Vinkuva sarana ilmoittaa voitelun tarpeesta. Voideltuna saranan kulumapinnat kestävät pidempään.

Veneen airojen saranoita voi voidella upottamalla hankaimen järveen tai kastelemalla muuten. Tämä on käytännössä koettu.

Kiinteitä voiteluaineita voi käyttää myös, esimerkiksi kynttilää. Parafiini ja tali voitelevat, eivät haihdu, kuten suihkeet.

## Lähteet



## Erilaisia saranoita
*Nostosarana
*Laakerisarana
*Pianosarana
Synti (vuoden 1936 elokuva)

**Synti** (alkup. *La Garçonne*) on vuonna 1936 valmistunut ranskalainen elokuva. Elokuvan ohjasi Jean de Limur. Elokuva kertoo ranskalaisesta naisesta, joka lähtee kotoaan, koska hänen vanhempansa yrittävät pakottaa hänet naimisiin miehen kanssa, josta hän ei pidä. Édith Piaf teki elokuvassa ensiesiintymisensä.

Elokuva perustuu Victor Margueritten saman nimiseen romaaniin joka julkaistiin vuonna 1922. Se sai välittömästi ilmestymisensä jälkeen Ranskassa murskakritiikin. Armand Du Plessy teki siitä kuitenkin jo seuraavana vuonna mykkäelokuvaversion joka joutui sensuurin kohteeksi, ja se vedettiin pian pois elokuvateattereista.

Kolmentoista vuoden kuluttua teki tuottaja Albert Dieudonné romaanin pohjalta uuden käsikirjoituksen, josta elokuvan ohjasi Jean de Limur. Elokuvassa oli lievennetty kaikista rankimpia kohtia, mutta siinä on kohtauksia joissa harrastetaan lesboseksiä, orgioita ja huumeiden käyttöä. Vaikka asenteet olivat lieventyneet 1920-luvun alusta, herätti elokuva kohua minkä johdosta se oli kaupallinen menestys.

## Näyttelijät

Lähde: 

## Lähteet

## Aiheesta muualla
* 
* 
*
Antonio Vacca

**Antonio Vacca** (8. elokuuta 1934 – 22. joulukuuta 2020) oli italialainen roomalaiskatolinen piispa. Hänet vihittiin papiksi 28. heinäkuuta 1957 ja nimitettiin Alghero-Bosan hiippakunnan piispaksi 18. helmikuuta 1993. Piispaksi vihkiminen seurasi 21. maaliskuuta 1993. Pääkonsekraattorina toimi Ottorino Pietro Alberti, jota avustivat Pier Giuliano Tiddia ja Giovanni Cogoni.

Vacca nimitettiin 31. toukokuuta 2004 Sassarin apostoliseksi hallitsijaksi. Hän erosi tästä tehtävästä 14. syyskuuta 2004 ja Alghero-Bosan piispan tehtävistä 29. syyskuuta 2006.

## Lähteet
Yhdysvaltain sisäisen turvallisuuden ministeriö

**Yhdysvaltain sisäisen turvallisuuden ministeriö ** (, lyh. **DHS**) on Yhdysvaltain hallinnossa maan sisäisestä turvallisuudesta vastaava toimeenpano-osasto. Sisäisen turvallisuuden ministeriön toimialaan kuuluu muun muassa terrori-iskujen estäminen, elintärkeän infrastruktuurin ja tietoverkkojen suojaaminen, kaupankäynnin ja matkustamisen helpottaminen, luonnonkatastrofeihin reagoiminen ja jälleenrakentaminen, rajavalvonta sekä maahanmuuton sääntely.

Ministeriö perustettiin Syyskuun 11. terroristi-iskujen jälkeen Homeland Security Act -lailla, joka hyväksyttiin 25. marraskuuta 2002, ja se aloitti toimintansa alkuvuodesta 2003. Ministeriön alaisuudessa on nykyisin yli 200&nbsp;000 työntekijää, joten se on ministeriöistä kolmanneksi suurin.

Sisäisen turvallisuuden ministeriön johtajana toimii Yhdysvaltain sisäisen turvallisuuden ministeri.

## Virastot
Ministeriön alaisuuteen kuuluvat seuraavat virastot (agency):

* Kansalaisuus ja maahanmuuttopalvelu
* Yhdysvaltain tulli- ja rajavartiolaitos
* Maahanmuuton ja tullin lainvalvonta
* Liikenneturvallisuus

* Yhdysvaltain rannikkovartiosto
* Yhdysvaltain salainen palvelu
* Yhdysvaltain hätätilavirasto

## Kritiikki

### Tehottomuus ja rahantuhlaus
Sisäisen turvallisuuden ministeriöitä on kritisoitu laajasti sen kyseenalaisten toimintamenetelmien sekä tuhlailevan rahankäytön takia. Vuonna 2008 Yhdysvaltain kongressin alainen asiantuntijakomissio arvioi, että virasto oli käyttänyt perustamisensa jälkeen yli 15 miljardia dollaria epäonnistuneisiin sopimuksiin.

### Kirjesalaisuuden rikkominen
Vuonna 2006 Kansasin yliopiston professori sai filippiiniläiseltä ystävältään kirjeen, joka oli avattu ja sinetöity uudestaan viraston teipillä. Kirjeen lähettäneellä henkilölle ei ollut islamistiterrorismiin liittyvää taustaa. Viraston edustaja sanoi myöhemmin, että ministeriöllä on oikeus rikkoa kirjesalaisuutta Yhdysvaltain rajat ylittävässä postiliikenteessä mikäli he kokevat sen tarpeelliseksi.

## Katso myös
*Luettelo tiedustelupalveluista

## Lähteet

## Aiheesta muualla

*Homeland Security
Snooker-kausi 2011–2012

Snookerin ammattilaiskausi **2011–2012** käynnistyi heinäkuussa 2011. Ranking-turnauksiin sijoitetaan ranking-listan 16 parasta pelaajaa suoraan 32 pelaajan kaavioon.

## Uudistuksia ranking-turnauksiin
Vuonna 2011 kalenteriin lisättiin uusi ranking-turnaus, Australian Open. Lisäksi kalenteriin lisättiin kaksi kutsuturnausta: Brazilian Masters sekä maiden välinen World Cup.

## Turnaukset

## Pelaajat

Rankingin 64 parasta

* Mark Williams
* John Higgins
* Mark Selby
* Ding Junhui
* Neil Robertson
* Ali Carter
* Shaun Murphy
* Stephen Maguire
* Judd Trump
* Graeme Dott
* Ronnie O'Sullivan
* Mark Allen
* Peter Ebdon
* Matthew Stevens
* Jamie Cope
* Stephen Hendry
* Stuart Bingham
* Stephen Lee
* Mark Davis
* Ricky Walden
* Martin Gould
* Barry Hawkins
* Marco Fu
* Marcus Campbell
* Andrew Higginson
* Mark King
* Joe Perry
* Ryan Day
* Ken Doherty
* Liang Wenbo
* Dominic Dale
* Gerard Greene
* Robert Milkins
* Tom Ford
* Rory McLeod
* Anthony Hamilton
* Fergal O'Brien
* Mike Dunn
* Jamie Burnett
* Nigel Bond
* Barry Pinches
* Mark Joyce
* Matthew Selt
* Steve Davis
* Michael Holt
* Tony Drago
* Jamie Jones
* Dave Harold
* Joe Jogia
* Peter Lines
* Alan McManus
* Jack Lisowski
* Jimmy Robertson
* Joe Swail
* Jimmy White
* Adrian Gunnell
* Alfie Burden
* Rod Lawler
* Anthony McGill
* Liu Chuang
* Andy Hicks
* Liu Song
* Ian McCulloch
* Xiao Guodong

PTC-rankingin 8 parasta
(Pelaajista, jotka eivät olleet rankingin 64 parhaan joukossa.)

* Matt Couch
* Liam Highfield
* Andrew Pagett
* Bjorn Haneveer
* Michael White
* Paul Davison
* Ben Woollaston
* Igor Figuieredo

Qualifying School
(Kolme erillistä karsintaturnausta)

* David Grace
* Adam Wicheard
* Robin Hull
* Andrew Norman
* Li Yan
* Tian Pengfei
* David Morris
* Simon Bedford
* David Gilbert
* Kurt Maflin
* Adam Duffy
* Stuart Carrington

Kansalliset ja kansainväliset valinnat

* Dechawat Poomjaeng (amatöörien maailmanmestari)
* Sam Craigie (amatöörien alle 21-vuotiaiden maailmanmestari)
* Kacper Filipiak (amatöörien alle 21-vuotiaiden Euroopan mestari)
* Sam Baird (Englannin valinta)
* Daniel Wells (Walesin valinta)
* Scott MacKenzie (Skotlannin valinta)
* Joe Meara (Pohjois-Irlannin valinta)
* David Hogan (Irlannin valinta)
* Passakorn Suwannawat (Thaimaan valinta)
* Aditya Mehta (Intian valinta)
* Cao Yupeng (Kiinan valinta)

Villit kortit

* Yu Delu
* James Wattana
* Lucky Vatnani
* Luca Brecel

## Ranking-listan 16 parasta kauden alussa

## Ranking-listan 16 parasta kauden lopussa

## Lähteet
Aati

**Aati** on suomalainen miehen etunimi. Vuoden 2021 loppuun mennessä nimi Aati on annettu 606 henkilölle.

## Tunnettuja Aateja
* Aati Ketonen, Suomen Eläkeläisten Puolueen entinen puheenjohtaja
* Aati Marttinen, jalkapallomaalivahti

## Lähteet
Pietro Garlato

**Pietro Garlato** (10. tammikuuta 1928 Udine – 29. huhtikuuta 2013) oli italialainen roomalaiskatolinen piispa. Hänet vihittiin papiksi 1. heinäkuuta 1951 ja nimitettiin Palestrinan piispaksi 2. huhtikuuta 1986. Piispaksi vihkiminen seurasi 19. huhtikuuta. Pääkonsekraattorina toimi Ugo Poletti, jota avustivat Ennio Appignanesi ja Plinio Pascoli.

Garlato sai 30. joulukuuta 1991 nimityksen Tivolin piispaksi. Hän jäi eläkkeelle 5. heinäkuuta 2003.

## Lähteet
Big Boi and Dre Present... Outkast

__NOTOC__
**Big Boi and Dre Present...OutKast** on yhdysvaltalaisen OutKast-yhtyeen vuoteen 2013 mennessä ainoa kokoelma-albumi, joka julkaistiin 4. joulukuuta 2001. Albumi myi Yhdysvalloissa platinalevyn arvoisesti, ja Billboard 200 -listalla se nousi parhaimmillaan 18. sijalle. Albumilla julkaistiin kolme uutta kappaletta, ja useista vanhoista kappaleista julkaistiin muokattuja versioita.

## Kappaleet
#
#
#
#
#
#
#
#
#
#
#
#
#
#
#
#

## Arvostelut
* AllMusic: 

## Lähteet
Greatest Hits (Amy Diamond)

**Greatest Hits** on ruotsalaislaulaja Amy Diamondin kokoelmalevy vuodelta 2010. Uusia kappaleita levyllä ovat *Only You*, *Perfect*, *True Colors* ja *Ready to Fly*.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Greatest Hits discogs.com -sivustolla

## Lähteet
Idlewild

**Idlewild** on yhdysvaltalaisen OutKast-yhtyeen samannimiseen elokuvaan linkittyvä studio-/soundtrack-albumi, joka julkaistiin 22. elokuuta 2006. Albumi myi Yhdysvalloissa platinalevyn arvoisesti, ja Billboard 200 -listalla se nousi parhaimmillaan toiselle sijalle. Kanadassa Idlewildille myönnettiin kultalevy, ja Suomessa albumi ylsi parhaimmillaan 20:nneksi.

Albumilta julkaistiin viisi singleä.

## Kappaleet

#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Lähteet

## Aiheesta muualla
* Albumi allmusic.com:issa
More Monsters and Sprites

**More Monsters and Sprites** on yhdysvaltalaisen elektronista musiikkia tekevän Skrillexin kolmas EP julkaisu. Se julkaistiin 7. kesäkuuta 2011.

## Kappaleet
# 
# 
# 
# 
# 
# 
# 

## Arvostelut
* Allmusic: 

## Lähteet

## Aiheesta muualla
*
Akonin diskografia

Tämä on luettelo senegalilais-yhdysvaltalaisen hip hop -muusikko **[[Akon]]in julkaisuista**. Akon on julkaissut kolme albumia ja vieraillut runsaasti toisten kappaleissa. Hän on tehnyt yhteistyötä muun muassa Eminemin ja DJ Khaledin kanssa.

## Albumit
**[[Trouble (Akonin albumi)|Trouble]]* (2004 - US #18, UK **#1**) - Myynti 3 miljoonaa kappaletta
**[[Konvicted]]* (2006)
**[[Freedom (Akonin albumi)|Freedom]]* (2008)
**[[Stadium (Akonin albumi)|Stadium]]* (2013)
**[[El Negreeto]]* (2019)
**[[Konnect]]* (2020)

## EP:t
* Ain't No Peace (2020)

## Singlet

**Ghetto * (2002 - US #92)
**Locked Up* (2005 - US #8, UK #5 mukana Styles P)
**Lonely* (2005 - US #4, UK **#1**)
**Bananza (Belly Dancer)* (2005 - US #30, UK #5)
**Pot of Gold* (2005 - UK #77)
**Smack That* (2006 mukana Eminem - US #2)
**I Wanna Love You* (2006 mukana Snoop Dogg - US #1)
**Don't Matter* (2007 - US #1)
**Sorry, Blame It on Me* (2007 - US #7)
**Mama Africa* (2007)
**Never Took the Time* (2008)
**I Can't Wait* (2008 mukana T-Pain)
**Right Now (Na Na Na)* (2008 US - #8)
**I'm So Paid* (2008 mukana Lil Wayne & Young Jeezy)
**Beautiful* (2009 mukana Colby O'Donis & Kardinal Offishall)
**Be with you (2009)*
**Troublemaker (2009)*
**We Don't Care* (2009)
**Oh Africa* (feat Keri Hilson) (2010)

**Angel* (2010)
**Hold My Hand ([[Michael Jackson]]in kanssa) (2010)
**Hurt Somebody* (feat. French Montana) (2012)
**So Blue* (2013)
**Stick Around* (Matoman kanssa) (2015)
**Want Some* (feat. DJ Chose) (2015)
**Hypnotized* (2016)
**Good Girls Lie* (2016)
**Get Money* (feat. Anuel AA) (2019)
**Low Key* (2019)
**Wakonda* (2019)
**Benjamin* (2019)
**Cómo No* (featuring Becky G) (2019)
**Can't Say No* (2019)
**Celebration* (feat Maffio, Farruko ja Ky-Mani Marley) (2019)
**Love Riddim (Remix) (Rotimin kanssa) (2019)
**Billin $ Billin* (Chacalin kanssa) (2019)
**Disfraza* (IamChinon kanssa) (2019)
**Te Quiero Amar* (2020)

## Vierailut ja ei-albumi kappaleet

## Musiikkivideot

## Lähteet
Latvajärvi (Rovaniemi)

**Latvajärvi** on Kemijoen vesistöön kuuluva järvi Norvajärven kylässä Rovaniemellä. Se sijaitsee noin 17 kilometrin etäisyydellä kaupungista.

Latvajärvi laskee kaakkoispäästään Latvajokeen ja edelleen Toramojärveen.

## Lähteet
Seppo Sanaksenaho

**Seppo Sanaksenaho** (5. toukokuuta 1938 Oulu – 1. marraskuuta 2011 Vaasa) oli Vaasan kaupunginjohtaja ja kaupunkineuvos.

Sanaksenaho kirjoitti ylioppilaaksi Tornion yhteislyseosta ja opiskeli muun muassa Yhdysvalloissa. Hän työskenteli aluksi TVH:lla ja Helsingin kaupungilla. Sen jälkeen hän oli Porvoon apulaiskaupunginjohtaja, mutta siirtyi Vaasaan 1979, jossa hänestä tuli 1997 kaupunginjohtaja. Hän jäi eläkkeelle 2001.

Sanaksenaho toimi luottamustehtävissä, muun muassa Vaasa Oy:n hallituksessa, ja hyödynsi niissä monipuolista asiantuntemustaan. Hän toimi Tansaniassa Vaasan ystävyyskaupungin Morogoron kehittämisessä.

## Lähteet

## Aiheesta muualla
*Seppo Sanaksenaho on kuollut Yle.fi/Pohjanmaa
Panssariahvenet

**Panssariahvenet** (Dinopercidae) on välskärikaloihin kuuluva kalaheimo. Heimon lajeja tavataan Intian valtamerestä.

## Lajit ja anatomia
Panssariahventen heimoon kuuluu kaksi lajia kahdessa suvussa. Lajit ovat panssariahven (*Dinoperca petersi*) ja *Centrarchops chapini*. Aikaisemmin niitä pidettiin meriahveniin (Serranidae) kuuluvina, mutta ne eroavat niistä pään luiden ja suuren uimarakkonsa perusteella. Ruumiinmuodoltaan panssariahvenet ovat litteähköjä ja selkäevä on melko korkea. Hampaat ovat panssariahvenilla melko pienet ja alaleuka työntyy yläleukaa pidemmälle. Silmät ovat kaloilla kookkaat. Panssariahvenet voivat saavuttaa noin 75&nbsp;cm:n pituuden.

## Levinneisyys ja elinympäristö
Panssariahvenia tavataan Atlantista Angolan rannikolta ja Intian valtamerestä Afrikan itärannikolla. Lajien elinympäristöä ovat matalat vedet, kivikkoiset riutat ja luolat. Panssariahvenet ovat hyviä ruokakaloja ja myös suosittuja urheilukalastuksen kohteita.

## Lähteet
Aino Henssen

**Aino Henssen** (12. huhtikuuta 1925 Elberfeld, Saksa – 29. elokuuta 2011 Marburg, Saksa) oli saksalainen jäkälätutkija ja professori.

Henssen oli alallaan merkittävä tutkija. Hän väitteli Marburgin yliopistossa 1953 kasvifysiologiasta. Hän siirtyi kuitenkin pian Berliinin yliopistoon aktinobakteerien tutkijaksi, ja ollessaan tutkijavieraana Helsingin yliopistossa hän pian siirtyi jäkälien pariin, jotka olivat sittemmin hänen merkittävin tutkimuskohteensa. Hän oli Marburgin yliopiston kasvitieteen professori 1970–1990 ja kuvasi 150 uutta jäkälälajia. Tieteellisistä ansiostaan hän sai Acharius-mitalin.

Henssen keräsi 40&nbsp;000 näytteen laajuisen jäkäläkokoelman kiertäessään kenttätyössä eri puolilla maailmaa. Kokoelman hän testamenttasi Helsingin yliopistolle.

Henssenin äiti oli suomalainen. Hänen isänsä oli Marburgin yliopiston kansanrunoustieteen professori Gottfried Henssen. Hän toimi kotimaassaan epävirallisena Suomen kulttuurilähettiläänä ja vieraili usein Suomessa.

Hänen nimeämien kasvien, sienien ja jäkälien tieteellisen nimen perässä käytetään nimen jälkeen liitettävää auktorilyhennettä **Henssen**.

## Lähteet

## Aiheesta muualla
* 
*
Gottfried Henssen

**Gottfried Henßen** (16. toukokuuta 1889 Prummern, Saksa – 19. huhtikuuta 1976 Krefeld, Länsi-Saksa) oli saksalainen kansanrunoudentutkija. Hän oli vuonna 1936 perustetun Marburgissa toimivan Hauptstelle für deutsche Erzählforschung, nykyisin Zentralarchiv der deutschen Volkserzählungin ensimmäinen johtaja. Hän sai 1951 Philipps-Universität Marburgin kunniaprofessorin arvon..

Henssenin tytär oli jäkälätutkija Aino Henssen ja hänen puolisonsa suomalainen Toini Saraste.

## Teokset (valikoima)
* *Neue Sagen aus Berg und Mark. Vom Dönberg und Deilbach.* Elberfeld, 1927
* *Volk erzählt. Münsterländische Sagen, Märchen und Schwänke.* Münster 1935, 3. Aufl 1983, 408 S.
* *In de Uhlenflucht. Plattdeutsche Schwänke und Märchen aus Westfalen.* Holzschnitte von W. Mallek. Münster 1939, 3. Aufl 1952
* *Sagen, Märchen und Schwänke des Jülicher Landes.* Bonn, 1955
* *Bergische Märchen und Sagen. Volkserzählungen.* Münster, 1961

## Lähteet

## Kirjallisuutta
* Karl Meisen: *Gottfried Henßen 65 Jahre alt.* In: Rheinisch-westfälische Zeitschrift für Volkskunde. Bd. 1, 1954, S. 127
Major League Baseball -kausi 1902

**Major League Baseball -kausi 1902** käsitti kaksi nykyistä suurliigaa: American League ja National League. Liigojen välisiä otteluita ei pelattu. 

Nykyinen New York Yankees -nimellä tunnettu seura pelasi viimeisen kautensa nimellä Baltimore Orioles, vuonna 1903 se käytti nimeä New York Highlanders. Vastaavasti nykyisin Baltimore Orioles -nimeä käyttävä seura esiintyi ensimmäisen kerran nimellä St. Louis Browns oltuaan aikaisemmin Milwaukee Brewers. Entinen Chicago Orphans esiintyi ensimmäisen kerran nimellä Cubs, joka on tästä lähtien ollut seuran nimenä.

Liigamestareiksi pelasivat Philadelphia (nykyisin Oakland) Athletics ja Pittsburgh (vuoteen 1911 saakka Pittsburg) Pirates.

## Sarjataulukot

 

## Aiheesta muualla

* Baseball almanakka - American League 1902 
* Baseball almanakka - National League 1902
Anckarström

**Anckarström** on Ruotsin ritarihuoneeseen kirjoitettu aatelissuku numero 897. Suvun perustaja Claes Depken oli vuorikollegion asessori ja hänet aateloitiin nimellä Anckarströn vuonna 1676.  
 Hänen poikapuolensa David Futtje aateloitiin samalla nimellä vuonna 1683. Tämän jälkeläisistä Jacob Johan vanhempi palveli ranskalaisissa joukoissa 1745 ja vuodesta 1750 Uudenmaan rykmentissä. Hänen poikansa Jacob Johan Anckarström murhasi kuningas Kustaa III:n. Hänen poikansa muutti sukunimeksi **Löwenström**.
## Lähteet
*

### Viitteet
Anckarsvärd

**Anckarsvärd** on Ruotsin ritarihuoneeseen kirjoitettu aatelissuku numero 2109, vapaaherrallinen suku numero 322 ja kreivillinen suku numero 116. Suku on lähtöisin Ranskasta, mistä Abraham Couchols muutti 1600-luvulla Ruotsiin. 

## Suvun jäseniä
*Ellen Anckarsvärd (1833–1898), naisasianainen
*Michael Anckarsvärd (1742–1835), sotilas ja Anjalan liiton jäsen.
*Carl Henrik Anckarswärd (1782–1865), sotilas ja vuoden 1809 kapinallinen.

## Lähteet
*

### Viitteet
Zaida Sillantaka

**Zaida Alie Sillantaka**, o.s. *Nästelin* (21. elokuuta 1901 Laitila – 26. tammikuuta 1977 Raisio) oli suomalainen runoilija.

## Teoksia
* *Lähtöjuhla*. Akateeminen kustannusliike, Helsinki 1960
* *Siemen tänään*, Akateeminen kustannusliike, Helsinki 1963
* *Sain huilun* : runoja. Kuva ja sana, Helsinki 1969

## Lähteet
*